„Здраво свете“ и методички приступ уводу у програмирање

 Прва година учења програмирања је посебно важна за приступ ученицима, њихово прихватање и разумевање концепта програмирања који се увек заснива на високој апстракцији реалних проблема. Почетна мотивација за учење програмирања се код ученика може лако изгубити уколико се примени погрешан методички поступак. Базични приступ увођењу новог програмског језика треба да садржи следеће кораке:

- опис програмског језика (намена, тип, приступ, значај у друштвеном контексту),

- мотивација ученика кроз примере за употребу,

- рад на једноставном примеру (на пр. „Здраво свете!“),

- представљање примера кроз преко алгоритама,

- увођење програмских наредби кроз прикладне примере,

- упознавање са програмским структурама кроз израду конкретних примера,

- рад на пројекту.

У току излагања, на примеру програмског језика Скреч показаћемо како искористити опште познати пример „Здраво свете!“ за увод у свет програмирања. Овај програм се посебно препоручује за рад са ученицима петог разреда, а може се применити и за упознавање са објектно-орјентисаним програмирањем за ученике првог разреда средње школе који се до тада нису сретали са програмирањем. У току излагања и у закључку дискутују се дидактичко-методички принципи, поступци и ефекти који се постижу применом корак-по- корак предложеног приступа.